
I.

Bevezető és történelmi áttekintés


	Várdomb a nevét feltehetőleg a falu közepén levő dombon a római korban (II. század) épült erődítményről (vár a dombon) kapta. A várdombi német családok számáról, betelepítésének idejéről pontos adat nem áll rendelkezésre. A szájhagyomány generációkon át úgy őrizte, hogy 12 család alapította a falut és a Fekete-erdő környékéről jöttek. A várdombiak a Német-Római Császárság különböző részeiről származtak, esetleg másodszori települők is voltak közöttük, akik Magyarország más részén már egyszer szerencsét próbáltak, de nem találták meg számításukat.  Viszonylag egységesnek mondható faluközösségben éltek, ahol szinte magyar szó el sem hangzott, de a későbbiekben – a századfordulót közvetlenül megelőző és azt követő években is – csupán 3-4 magyar család lakott a községben. Életüket nagymértékben meghatározta a tény, hogy kis területen, önellátásra berendezkedve kellett fenntartani magukat, családjukat. Egészen az 1930-40-es évekig, az iskolában ugyan megtanulták a magyar nyelvet, de a beszélt nyelv a német maradt.

	A második világháború utáni években az elmenekült, kitelepített családok otthonaiba a Felvidékről telepítettek be magyar családokat, évek teltek el, míg barátságok fűződtek, házasságok kötődtek.

	Várdomb a Dunántúlon, Tolna megyében Szekszárdtól 11km, Bátaszéktől 7 km, Budapesttől 170 km távolságban található. A településen a közeli városok: a megyeszékhely Szekszárd és Bátaszék vonzása érvényesül. Ezeknek a vonzásközpontoknak a jelentősége az 1970.-es évektől kezdve már tapasztalható és szerepe fokozatosan növekszik.

	A település Duna egykori árterületének, a Sárköznek határán fekszik.  Kedvező környezeti adottságai: nagytáblás mezőgazdasági földterületek, szőlőművelésre, bortermelésre és egyéb gyümölcskertészeti kultúrára alkalmas dombvidék, a belterületi nagyobb telkek miatt a kiskertek művelésének, háztáji gazdálkodásnak a lehetősége, amivel a lakók zöme a mai napig él is.  A településhez közigazgatásilag jelentős külterület is tartozik, az ott élő lakosságnak is biztosítani szükséges az alapvető szolgáltatásokhoz való hozzájutás lehetőségét.
A táj dombos-lankás adottságai miatt a csapadékvíz elvezetése, vízelvezető árkok karbantartása, a megfelelő szilárdságú bel és belterületi utak fenntartása kiemelt jelentőséggel bír. Környezeti adottságai miatt ideális hely a mezőgazdasági vállalkozások számára, a szekszárdi borvidék részeként jelentős turisztikai vonzerővel bír. A táj szépsége is és egyéb adottságai lehetőségeket rejtenek.  

A település infrastrukturális fejlődésének fejlődésnek legfontosabb állomásai

	A községben a villanyvezeték rendszer 1949-ben, 1962-ben vízvezetékrendszer épül ki. 1964-ben elkészült a kultúrház, 1977-ben orvosi rendelő épült, melyben orvos lakás is található. 1978-79-től sok családi otthon épül Várdombon. A község északi részén négy új utca alakult ki: az Erkel sor, Táncsics utca, Ady utca, Római utca. 1990-ben megkezdődött a községben a földgázvezeték-hálózat kiépítése. 1995 áprilisában a várdombi lakások zömében bekötötték a telefont. Az 1990 -es évek elejétől a falu déli részén nyílt egy új utca, a Hegyalja utca. Mára az épült utcák mindegyikében szilárd útburkolat épült.

	A község lakossága a 2024. évi lakossági adatok szerint 1154 fő.

	A település közműhálózatai (villamos-, ivóvíz-, telefon-, kábeltévé- és földgáz hálózat, valamint szennyvízcsatorna rendszer,) 100 %-ban kiépítettek. A belterületi utak teljes egészében szilárd burkolatúak, a tömegközlekedési kapcsolatok jónak mondhatók.

Mindezeket is figyelembe véve Várdomb Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 116. §-ban foglaltak alapján megbízatásának idejére Gazdasági Program, Fejlesztési Terv megalkotását tartja szükségesnek.
	
A program összeállításakor rövid helyzetelemzés követően kiemelten foglalkoztunk az önkormányzat gazdasági feladataival, főbb vonalakban meghatározásra kerültek a településgazdálkodás, művelődés, egészségügy, szociálpolitika, illetve a község működésének egyéb területeit érintő főbb feladatok, prioritások. 
	
	A program meghatározásakor figyelembe kellett venni az önkormányzat korábban meghozott döntéseit, gazdasági helyzetét, mely alapvetően befolyásolja a feladatok megvalósíthatóságát. Ez még stabil gazdasági viszonyok között sem könnyű feladat, így előfordulhat, hogy a most meghatározásra kerülő feladatok közül néhánynak ˝csak˝ az előkészítése történhet meg e program meghatározott időszakában, míg megvalósítása a következő ciklus, ciklusok feladata lesz. 
	
Tekintettel a körülményekre, az előttünk álló feladatok sokaságára rendkívül nagy a képviselők, a képviselő-testület, valamint a településen dolgozó szakemberek felelőssége, hisz kizárólag összefogással, együtt gondolkodással lehet Várdomb község fejlődését előmozdítani.

A Mötv. 13. § (1) bekezdése tételesen felsorolja, hogy az önkormányzatnak működés során mely feladatokat kell ellátni, illetve melyek azok a feladatok, melyeket ezen felül el kíván látni. A Mötv. erről az alábbiak szerint rendelkezik:

  „ 13. § (1) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:
1. településfejlesztés, településrendezés;
2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);
3. a közterületek, valamint az önkormányzat tulajdonában álló közintézmény elnevezése;
4. törvényben meghatározott kivételekkel az egészségügyi alapellátás, az egészséges életmód segítését célzó szolgáltatások;
5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);
6. óvodai ellátás;
7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
8. gyermekjóléti szolgáltatások és ellátások;
8a. szociális szolgáltatások és ellátások, amelyek keretében települési támogatás állapítható meg;
9. lakás- és helyiséggazdálkodás;
10. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;
11. helyi környezet- és természetvédelem, vízgazdálkodás, vízkárelhárítás;
12. honvédelem, polgári védelem, katasztrófavédelem, helyi közfoglalkoztatás;
13. helyi adóval, gazdaságszervezéssel és a turizmussal kapcsolatos feladatok;
14. a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is;
15. sport, ifjúsági ügyek;
16. nemzetiségi ügyek;
17. közreműködés a település közbiztonságának biztosításában;
18. helyi közösségi közlekedés biztosítása;
19.
20. távhőszolgáltatás;
21. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.”


	Az önkormányzat által ellátott önként vállalt feladatok:
 
· felsőoktatási intézményekben tanulók ösztöndíj támogatása (Bursa Hungarica Felsőoktatási Önkormányzati Ösztöndíjrendszer működtetése), 
· fiatalkorúak egészséges életmódjának támogatása (gyermekétkeztetési támogatás, gyermekek üdültetésének támogatása), 
· fogyatékosok nappali ellátása, foglalkoztatása 
· környezettudatos szemlélet erősítése (Környezetvédelmi Alap működtetése, szilárd hulladék szelektív gyűjtésének szervezése, energiatakarékossági programok támogatása, légszennyezés elleni küzdelem, allergén növényekkel kapcsolatos feladatok, településkép javítása - közhasználatú zöldterületek fenntartása és üzemeltetése), 
· egyesületek, civil szervezetek, szerveződések tevékenységének segítése, támogatása, (közhasznú társadalmi szervezetek támogatása, időskorúak támogatása, kisebbségi jogok érvényesülésének támogatása, helyi sportfeladatok és sportrendezvények támogatása, helyi kultúra támogatása), 
· bűnmegelőzési feladatok (helyi közbiztonság erősítése, térinformatikai rendszer támogatása), 
· idegenforgalmi tevékenység, történelmi múlt ápolása, 
· önkormányzatok közötti partnerség erősítése, 
· nemzetközi kapcsolatok ápolása.

A község főbb demográfiai jellemzői:

A település lélekszáma összességében változó tendenciát mutat. A statisztikai adatokból kitűnik, hogy 2021-2024 között a lakosságszám csökkent. Erre vonatkozóan jelenítettünk meg néhány adatot.


1. Születések, halálozások számának alakulása

	Év
	Születések száma (fő)
	Halálozások száma (fő)

	2021.
	20
	13

	2022.
	10
	15

	2023.
	12
	10

	2024.
	9
	16



1. Lakosságszám alakulása 

	Év
	Lakosság száma (fő)

	2021.
	1190

	2022.
	1188

	2023.
	1179

	2024.
	1168



1. Népesség kor szerinti megoszlása 2024. január 1-jén

	Kor szerinti csoportosítás
	Fő
	
	Korcsoport
	Fő
	Megoszlás 
%-a

	0-2
	35
	
	Gyermek és 
fiatalkorú
	
207
	
17,7 %

	3-5
	44
	
	
	
	

	6-13
	87
	
	
	
	

	14-17
	41
	
	Munkaképes
	
	

	18-64
	737
	
	korú
	737
	63,1 %

	65-
	224
	
	Időskorú
	224
	19,2 %

	Összesen:
	1168
	
	Összesen:
	1168
	100 %



Szociális helyzet, foglalkoztatás politika

Tájékoztatásul a településen szociális ellátásban részesülők legfőbb adatait: Ide a táblázatban szabadon szerkeszteni, hogy milyen szociális támogatások vannak.
  
	Megnevezés
	Ellátásban részesülők száma

	
	 
	 
	 

	
	2022.
	2023.
	2024.

	rendkívüli települési támogatás
	3
	4
	3

	gyógyszertámogatás
	0
	0
	0

	étkezési támogatás  
	0
	0
	0

	temetési támogatás
	1
	0
	0

	születési segély
	0
	0
	0

	beiskolázási támogatás
	0
	0
	0

	egyszeri karácsonyi támogatás
	0
	0
	0

	iskolai, óvodai étkezési hozzájárulás
	0
	0
	0

	szünidei étkeztetés
	10
	10
	9

	lakhatási települési támogatás
	5
	3
	0

















Tájékoztatásul a nyilvántartott álláskeresők száma 2024. december 20-i állapot szerint a Nemzeti Foglalkoztatási Szolgálat statisztikai adatai alapján: 

	település
	nyilv. tartott össz. fő
	foly. nyilv. hossz (365 nap)
	Járadék tip. ell. fő
	Segély tip. ell. fő
	FHT, RSZS fő
	Munkav. korú népes.[footnoteRef:2][1] fő [2: [1] Munkav. korú népes. fő: a KSH népszámlálási ill. népességnyilvántartási adatai az előző év január 1-i állapot szerint (15-64 éves férfiak és 15-64 éves nők száma)] 

	Relatív mutató[footnoteRef:3][2] % [3: [2] Relatív mutató: a nyilvántartott álláskeresők a munkavállalási korú népesség %-ában] 

	Arányszám[footnoteRef:4][3] [4: [3] Arányszám: a relatív mutatónak az országos relatív mutatóhoz viszonyított aránya] 


	Várdomb
	20
	6
	5
	2
	5
	714
	2,80
	0,79



Az önkormányzat részt vesz a közfoglalkoztatási programban, 1 fő közfoglalkoztatásával.

Közfoglalkoztatás:
	2023.03.01-2023.11.30
	1 fő

	2023.12.01-2024.02.29
	1 fő

	2024.03.01-2024.08.31
	1 fő

	2024.09.01-2025.02.28
	1 fő



A foglalkoztatás során köztisztasági és kommunális környezetvédelmi feladatokat láttunk el, kisebb karbantartási, javítási munkálatokat. 

Az önkormányzat minden évben csatlakozott a nyári diákmunka programhoz, melyhez 100 %-os támogatást kaptunk. 2021-ben 2 fő, 2022-ben 2 fő, 2023-ban 3 fő, 2024-ben 5 fő vett részt a programban.

Önkormányzati költségvetési politika

Az önkormányzatnak sikerült az elmúlt ciklusban stabil gazdasági helyzetét megőrizni, illetve a folyamatos fizetőképességét fenntartani. A képviselő-testület szigorú gazdálkodásra ösztönző költségvetéseket fogadott el. A legfontosabb feladatok, mint a település működtetése, az alapvető szolgáltatások és infrastruktúra biztosítása jó színvonalon megvalósult. A 2020-2024-es években az önkormányzat gazdálkodása kiegyensúlyozott volt, nem volt szükség hitelfelvételre. 

Közfoglalkoztatási programhoz nyújtott állami támogatások mértéke:
	2020
	1 757 155

	2021
	1 573 765

	2022
	1 583 723

	2023
	1 408 356

	2024
	1 581 312



Az önkormányzat várható bevételeinek alakulása:


[bookmark: _GoBack]Várdomb Önkormányzatának a bevételei a 2020-2024-es időszakban a korábbi évek tendenciájához képest lényegesen eltérnek. Továbbra is nagy jelentőséggel bír a saját bevételeken belül az iparűzési adó, mely a legnagyobb részarányt képviseli a saját bevételeken belül, ugyanakkor a kintlévőség ezen adónem tekintetében jelentősen magas (közel 9 millió Ft), így az új ciklusban jelentős figyelmet kell fordítani a végrehajtások foganatosítására és az adóellenőrzés fokozására.
	
	Az iparűzési adóbevételek nagyban hozzájárulnak az infrastruktúra és egyéb közösségi célokat szolgáló beruházások megvalósításához, továbbá pályázatokon való részvételhez. 

A talajterhelési díj a másik adónem a településen. Az adótételek emelése, vagy új adónemek bevezetése a lakosságot hátrányosan érintené, ugyanakkor az önkormányzat gazdasági helyzetének romlása előidézheti az ez irányú elmozdulást.
	
	Az állami feladatalapú támogatások, és kiegészítések adják a bevételek másik részét. Az önkormányzat által ellátandó kötelező, és állami feladatok jelentős részét társulási megállapodás alapján látja el, melyekhez kapcsolódó állami támogatásokat a gesztor önkormányzat igényli (pl. ESZGY társulás). A társulásban ellátott feladatok kiadásai nem fedezik teljes egészében az állami támogatások és így az önkormányzat saját bevételeiből szükséges pótolni a kiadásokat.
	
	Az európai uniós támogatások fejlesztési célokra történő kihasználása továbbra is nagy jelentőséggel bír a település életében. Alapvető cél ezeknek a lehetőségeknek a maximális kiaknázása.

Külső forrásként figyelembe vehető tételek:
· a területfejlesztési alapok (országos és helyi regionális alapok),
· pályázati alapok,
· európai uniós programok forrásai,
· a városban és a megyében működő decentralizált szervek és képviseleti szervezetek fejlesztési forrásai,
· a gazdasági szereplők ilyen célra mozgósítható forrásai.

	Az önkormányzat működtetésénél a továbbiakban is arra kell törekedni, hogy a működési kiadások és a fejlesztések jól elkülönüljenek egymástól. A működési kiadások forrását az államtól kapott támogatás mellett a saját bevételek adják. A fejlesztési lehetőségeket elsősorban a pályázatokból, illetve a további saját bevételekből tudjuk finanszírozni.

	Az önkormányzatoknak vannak kötelezően finanszírozandó feladatai, illetve önként vállalt feladatai: A kötelező feladatok az állam által meghatározott alapellátások (pl., óvoda, egészségügy, stb.). A nem kötelező feladatok azok, amelyek egy település életminőségét, élhetőségét befolyásolják (pl. sport, bölcsőde, tanyagondnoki szolgálat, különböző fejlesztések). Az önként vállalt feladatok nagymértékben a község gazdasági erejétől függenek.

	A gazdasági programban meghatározottak megvalósításához szükséges anyagi források biztosítása érdekében az alábbi feladatok rögzíthetők. 
· A pályázati források figyelése, igénylése és megszerzése.
· Közteherviselés (indokolatlan mentességek megszüntetése, helyi adók racionalizálása, hátralékok behajtása, adómorál javítása) biztosítása.
· Az intézményi kiadások csökkentése, valamint az intézmények ösztönzése további saját bevételek növelésére.
· A képviselő-testület nyomon követi a költségvetési támogatási rendszert és az elképzeléseivel összhangba hozva igyekszik kihasználni a rendszer által nyújtott lehetőségeket (legkedvezőbb összegű támogatás megkeresése). 

II. 

FEJLESZTÉSI KONCEPCIÓ

Vagyongazdálkodás

	Az önkormányzat vagyontárgyai közül a legjelentősebb tételt az ingatlanok képviselik. Központi előírásoknak megfelelően a földhivatali ingatlan-nyilvántartási adatok összevetésre kerülnek az önkormányzati nyilvántartási rendszerekkel, ezzel biztosítva a két rendszer közötti egyezőséget. 

Az elmúlt ciklusban az önkormányzat pályázati támogatásból új játszótéri eszközöket szerzett be (2020 és 2021), 3 db urnafal készült (2022), tanyagondnoki szolgálat ellátásához buszt vásárolt (2022), traktort, pótkocsit, ágdarálót, padkakaszát vásárolt (2022). Önerőből klímaberendezéseket szerzett be, játszótéri eszközöket vásárolt, térkövezés történt a tanyagondnoki busz beállónál, buszváróban pad az orvosi rendelőnél szemetes került elhelyezésre. 

Közszolgáltatások

	A köztemető az önkormányzat fenntartásában van. Annak gondozásáról és fenntartásáról az önkormányzat gondoskodik.

	A közvilágítás korszerűsítése még nem történt meg.   

Intézmény-hálózat átalakítása, fejlesztése

Nevelés, sport

A Várdombi Bölcsőde, Óvoda és Konyha önállóan működő költségvetési szerv az önkormányzat fenntartásában (bölcsődei, óvodai nevelés és közétkeztetési feladatot lát el), míg Várdomb-Alsónána Általános Iskola KLIK fenntartásában működik a településen.
		Sportpálya és önálló sportcsarnok, tornaterem nincs a településen, kizárólag a „régi iskola” épületében van egy kisebb tornaterem, illetve az iskola udvarán egy focipálya. A sportlehetőségek, infrastruktúra fejlesztése, pályázati lehetőségek felderítése fontos lehet ezen a területen.

Közművelődés, idegenforgalom, műemlékvédelem

	A településen számos hagyományos rendezvény kerül évről-évre megrendezésre, ilyen például a Borverseny, Nyárnyitó rendezvény, Idősek Napja, Szüreti Fesztivál, Svábbál, Augusztus 20., Advent és Mikulás ünnepség. Ezen programok többségében az önkormányzat vagy a Német Nemzetiségi Önkormányzat támogatásával, és a helyi civil szervezetek segítésével, együttműködésével valósul meg. 
	Mindent meg kell tenni az Várdombon meglévő néprajzi gyűjtemények megóvásáért. A Faluház épülete nem önkormányzati tulajdonú, a katolikus egyház adta az önkormányzat ingyenes használatába, állagmegóvásért cserébe. 

	A gondoskodni kell a Helyi Értéktár Bizottság munkájának támogatásáról, valamint eddigi eredményeinek megismertetéséről a helyi lakossággal.

	Törekedni kell a közösségi tér mind szélesebb kialakítására, megcélozva a község lakosságának minden rétegét, kihasználva a kultúrház, és a könyvtár épülete adottságait. 

	A képviselő-testület gondoskodik forrásbiztosítással a helyi civil szervezetek – az „Együtt  Várdombért Egyesület”  és Várdombi Polgárőr Egyesület – támogatásáról, továbbá szorosan együttműködik a Várdombi Német Nemzetiségi Önkormányzattal.
	
Egészségügy, szociális ellátások 

	A Gondozási Központ intézményt a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása (továbbiakban. ESZGY Társulás) tartja fenn, melyet nyolc település Alsónána, Alsónyék, Báta, Bátaszék, Mórágy, Pörböly, Sárpilis és Várdomb alkot. Az intézmény hatékonyan ellátja a családsegítés, a gyermekjóléti szolgáltatás, a házi segítségnyújtás, az idősek nappali ellátása, és az étkeztetési feladatok biztosítását. 

	Az egészségügyi alapellátás biztosításához a szakmai feltételek adottak, a háziorvosi és védőnői státuszok betöltöttek. A védőnői szolgálat 2023. július 1. napjával, míg a háziorvosi ügyeleti feladatellátás 2023. október 1. napjával átkerült állami fenntartásba és a Tolna Vármegyei Balassa János Kórház irányítása alá, ezen feladatok kikerültek ezáltal az ESZGY Társulás ellátott feladatok közül. A jelenleg ellátott egészségügyi és szociális feladatainkat és az ellátást biztosító intézményrendszerünket, az alapellátást ellátó társulással együtt meg kell tartani.

A tanyagondnoki szolgálat működtetése jelentős segítség a település lakossága számára. Ellátási területe Újberekpuszta, Szőlőhegy, és a Gépjavító lakótelep külterületi része. A tanyagondnok közreműködik a szociális étkeztetés szolgáltatásban résztvevő személyek részére a meleg étel kihordásában, igény szerint segítséget nyújt bevásárlásban, háziorvoshoz, illetve járóbeteg ellátásra, kórházba való szállításban, gyógyszer kiváltásában, csekk feladás vagy postára való szállításban Ezen kívül önkormányzati feladatok ellátásában is közreműködik.

	Az önkormányzat évek óta részt vesz a Bursa Hungarica Felsőoktatási Önkormányzati Ösztöndíjpályázatban. Bursa „A” típusú pályázatok száma: 2022-ben: 3 fő, 2023-ban: 7 fő, 2024-ben: 5 fő

Bursa támogatás:
	2020
	120 000 Ft

	2021
	210 000 Ft

	2022
	195 000 Ft

	2023
	220 000 Ft

	2024
	700 000 ft


	
	Várdomb Község Önkormányzata az elmúlt ciklusban (2021-2024) minden évben pályázatott szociális célú tüzelőanyag támogatásra

Szociális tüzelő támogatás mértéke
	2021
	838 200 Ft

	2022
	984 885 Ft

	2023
	   1 226 820 Ft

	2024
	   1 093 470 Ft


	
Közigazgatás, önkormányzati igazgatás

	A Bátaszéki Közös Önkormányzati Hivatal útján látjuk el a feladatot, Várdombon kirendeltség működik. Jelenleg egy közfoglalkoztatott segíti a kirendeltségen dolgozó köztisztviselők munkáját.

Környezetvédelem, hulladékgazdálkodás, állattartás

	Fokozott ellenőrzéssel el kell kerülni, hogy a község külterületén és zártkerti részén illegális hulladék lerakók alakuljanak ki. Az esetlegesen önkormányzati területen lerakott hulladékot (amennyiben a lerakó személye nem deríthető fel) el kell szállíttatni, mely az önkormányzatnak jelentős költséget jelent.

	Közvetett módon elő kell segíteni a szelektív hulladékgyűjtés elterjedését a lakosság körében, az ehhez szükséges feltételek elősegítésében részt kell vállalni.

	A kóbor ebek problémát jelentenek a településen. Jelenleg befogásuk külső vállalkozás bevonásával lehetséges. Várdomb Község Önkormányzata a Versenyképes Járások Programban csatlakozott Bátaszék Város Önkormányzatának kezdeményezéséhez, mely a szekszárdi járáshoz tartozó településekkel összefogva egy ebrendészeti telep kialakítására pályázott. Bízva abban, hogy ez létrejöhet a 2025-2029-es önkormányzati ciklusban, megoldva a települések ezen problémáját.

Településfejlesztés, településüzemeltetés

	A településüzemeltetést az önkormányzat három főállásban foglalkoztatott dolgozója végzi, akiknek a munkáját a 1 fő közfoglalkoztatott segíti.

Az energiaellátás (villany, gáz) területén törekedni a takarékosságra, mindenképpen előrelépést kell elérni a megújuló energiák felhasználásnak a területén pályázati források bevonásával.

Tűzvédelem

	Várdomb a Szekszárdi Hivatásos Tűzoltó Parancsnokság vonulási területéhez tartozik, így a Szekszárd közelségére való tekintettel a település védettnek tekinthető ezen területen. 

Nemzetközi kapcsolatok

	Várdomb Községnek testvértelepülése jelenleg nincs, de folyamatban van a testvértelepülési kapcsolat kiépítése.
Infrastruktúra fejlesztése

Az utak, gyalogjárdák tekintetében a már elöregedett útburkolatok, járda burkolatok felújítása a cél az önkormányzat tulajdonában és kezelésében lévő utak és járdák esetében, melyhez pályázati forrás bevonása is szükséges. A Magyar Falu Program keretében reális esély lehet ezen területen is források megszerzésére.
	 
Esélyegyenlőség (akadálymentesítés)

Az általános iskola, az óvoda és az orvosi rendelő épülete akadálymentes, a Művelődési Ház csak részben, az önkormányzati hivatal épülete azonban egyáltalán nem. 
	
Gazdaságfejlesztés

Az Európai Uniós pályázati források igénybevételével az önkormányzatnak törekedni kell a gazdasági élet beindítására, fejlesztésére. 

A 2025-2029-es ciklusban törekednünk kell a helyben lévő vállalkozások segítésére, új, induló vállalkozások támogatására annak érdekében is, hogy önkormányzatunk iparűzési adóbevételét növelhessük.	

Fontos célkitűzések a jelenlegi ciklusban: az utak, járdák felújítása, közvilágítás korszerűsítése, térfigyelő kamerarendszer kiépítése, középületek akadálymentesítése, önkormányzati épületek (pl. hivatal, Kultúrház felújítása), sportpálya létesítése, közterületen hulladékgyűjtő edények elhelyezése. Mindezen fejlesztések, beruházások végrehajtása az önkormányzat saját bevételeiből nem valósulhat meg pályázati forrás nélkül. És jelentős szerepe lehet a település működésében a lakossági összefogásnak és a társadalmi munka szervezésének.

